CELEX: E2017P0010
Language: et
Date: 2017-11-23 00:00:00
Title: EFTA kohtult nõuandva arvamuse saamise taotlus, mille Borgartingi apellatsioonikohus (Borgarting lagmanssrett) esitas 23. novembril 2017 kohtuasjas Nye Kystlink AS vs. Color Group AS ja Color Line AS (kohtuasi E-10/17)

5.4.2018   
            
            
               ET
            
            
               Euroopa Liidu Teataja
            
            
               C 119/11
            
         EFTA kohtult nõuandva arvamuse saamise taotlus, mille Borgartingi apellatsioonikohus (Borgarting lagmanssrett) esitas 23. novembril 2017 kohtuasjas Nye Kystlink AS vs. Color Group AS ja Color Line AS
   (kohtuasi E-10/17)
   (2018/C 119/12)
   Borgartingi apellatsioonikohus (Borgarting lagmanssrett) esitas 23. novembri 2017. aasta kirjas, mis saabus kohtukantseleisse 24. novembril 2017, EFTA kohtule taotluse nõuandva arvamuse saamiseks kohtuasjas Nye Kystlink AS vs. Color Group AS ja Color Line AS. Arvamust taotletakse järgmistes küsimustes:
   
               1.
            
            
               Kas EMP õiguse kohasest võrdväärsuse põhimõttest järeldub, et siseriiklikku aegumisnormi, millega kehtestatakse lõpliku süüdimõistva otsusega kindlaks tehtud kuriteo toimepanemisest tekkinud kahju hüvitamise hagi esitamise suhtes eraldi üheaastane aegumistähtaeg, tuleb vastavalt kohaldada EMP lepingu artiklite 53 ja 54 rikkumisest tekkinud kahju hüvitamise suhtes, kui rikkumine on kindlaks tehtud EFTA järelevalveameti trahvi kehtestava lõpliku otsusega?
            
         
               2.
            
            
               Kas EMP õiguse kohase tõhususe põhimõttega piiratakse EMP riigi õigust kohaldada EMP lepingu artiklite 53 ja 54 rikkumisest tekkinud kahju hüvitamise suhtes kolmeaastast aegumistähtaega, kui kõnealuse aegumistähtaja kõrval on kannatanu kohustatud teostama uurimise ja seetõttu võib aegumistähtaeg mööduda enne, kui EFTA järelevalveamet jõuab teha kannatanu kaebuse alusel algatatud, EMP lepingu artiklite 53 ja 54 rikkumist käsitlevas asjas lõpliku otsuse?
            
         
               3.
            
            
               Milliseid elemente tuleks arvesse võtta, et hinnata, kas küsimuses nr 2 nimetatud siseriiklik aegumistähtaeg on käesoleva kohtuasjaga laadi ja ulatuse poolest sarnaste konkurentsiasjade puhul kooskõlas EMP õiguse kohase tõhususe põhimõttega?